text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةسياسةالدور الأجنبي للإرهاب في تونس: مثال عملية قفصة 1980
text.text_idx: #000006
text.text: – عام 1978 طيارات فرنسية اخترقت المجال الأجواء الجزايرية. دزاير احتجت و عمك هواري بومدين طلب من الحكومة التونسية إنها تحتج و تساندو لكن الهادي نويرة الوزير الأول والمرشح الأول لرئاسة بورقيبة كيكس قال لا و بورقيبة ساندو.
text.text_idx: #000009
text.text: – بعد 1969 القذافي بدا يحضر للثورات العالمية و يدعم حركات مسلحة منوعة. ولكن كان خارط علخر على تونس ومؤسسلها تنظيم اسمو الجبهة القومية التقدمية جمع فيه توانسا عندهم ميول ناصرية. (ليبيا كانت مركز إشعاع ناصري علخر مؤثر في الجنوب التونسي بسبب الهجرة و التجارة ) .
text.text_idx: #000012
text.text: التنظيم هذا حاول يعمل تفجير لمقر الحزب الاشتراكي الدستوري والسفارة الامريكية في عام 1974 اما فشل (الغريب في الامر انو احمد المرغني الي حاول ينفذ العملية وشد حبس 5 سنين كهو و خرج بعفو رئاسي) .و القذافي مكانش من العاكسين هو أصلا فادد من نويرة و مافيها باس يعطيه كف صغير و تقرر تنظيم ثورة في تونس.
text.text_idx: #000013
text.text: – الاستعلامات العسكرية الدزيرية انطلقت والجبهة القومية التقدمية لمت التوانسا العروبيين اليساريين من ليبيا والصحراء الغربية و لبنان و انطلقت عملية قفصة 1980.
text.text_idx: #000014
text.text: – الملاحظ وقتها انو عملية ثورة مسلحة تنطلق من قفصة مكانتش معلومة سرية أبدا. الاستعملامات المصرية بلغت العقيد بشير بن عيسى (الملحق العسكري التونسي بمصر) بالعملية و هو بعث لوزارة الدفاع التونسية. سليمان هوفمان نايب مدير الاستعلامات العسكرية الجزايرية جا لتونس و اتصل بعز الدين عزوز (قايد كشفي تونسي اتهم في انقلاب 1961) و طلب منو المشاركة لكن عز الدين عزوز كان وطني ووصل الخبر لوزارة الداخلية فوقفو بن علي مدير الامن وقتها و قال حكاية فارغة.
text.text_idx: #000015
text.text: – باهي هاته العملية الشهيرة الي كانت تهديد كامل لأمن الدولة والاستقرار السياسي كانت فيها دولة أجنبية دزاير هي الآمرة و كانت فيها دولة اجنبية ثانية ليبيا هيا الممولة و كان فما فروخ توانسة عندهم ولاء لأفكار سياسية أجنبية (أو نقمة شخصية) و كان فما عملاء توانسة موجودين في الحكومة والأجهزة الأمنية العسكرية.
text.text_idx: #000017
text.text: – هاته العملية الشهيرة تعتبر النموذج الحقيقي للأخطار الأمنية المحدقة بالأمة التونسية وين تبدا عندنا شبيبة تونسية متأثرة و مهووسة علخر بفكر سياسي أجنبية سواء كان ناصري، بعثي، ماركسي او اسلامي و تكون فما دول أجنبية تملك تنظيمات سياسية تونسية تدربها وتمولها و تخليها على ذمتها و تكون فما دول أو تنظيمات أجنبية تحب تأثر على الوضع السياسي التونسي فتستعل هاته التنظيمات الفروخية في عمليات عسكرية /إرهابية.
text.text_idx: #000018
text.text: – محاولة الانقلاب عام 1961 قامو بيها توانسة اما الحكومة المصرية كان في بالها (اما مهيش موافقة) و لكن الحكومة الدزيرية كانت موافقة ومساندة العملية علخر .
text.text_idx: #000019
text.text: -كل العمليات الإرهابية لما بعد الثورة التونسية يصبو في مصلحة المحور الفرنسي_الاماراتي _السعودي علخر و يستفادو منها الأحزاب التابعة ليه سياسيا من بعد (نداء تونس,افاق تونس و الحزب الدستوري الحر).
text.text_idx: #000020
text.text: – كل العمليات الارهابية والمحاولات الانقلابية و التمردية. اصلا كل التهديدات الامنية الحقيقية في تونس تقاد و تدار بأيدي خارجية من دول وتنظيمات.
text.text_idx: #000021
text.text: – التوانسة دورهم الوحيد هو بيادق أو خونة لا اكثر لا اقل. القوى الأجنبية هي الي تختار الوقت، السبب، الهدف و تعرف كل شي من البداية و من بعد الخونة في جهاز الدولة (اطارات امنية وعسكرية و سياسيين ) يقومو بالتغطية والتمويه و تحويل الوجهة بمساعدة الإعلام التونسي.
text.text_idx: #000022
text.text: – الخطر خارجي بحت يكمن في دول وتنظيمات و تيارات فكرية_سياسية مستوردة تماما من الخارج سواء كان عروبية، ماركسية، حقوقية او اسلامية.
text.text_idx: #000023
text.text: – إذا نحبو نأمنو تونس برسمي لازم نفهمو انو اصل التهديد هو أجنبي و انو أول حاجة لازم نقضو على النفوذ الأجنبي في تونس. لازم نقضو على الخونة و العملاء المنبثين و المتمفصلين في جهاز الدولة والاحزاب و الإعلام التونسي.
text.text_idx: #000024
text.text: – الإرهابي التونسي مهوش اكثر من يد او منفذ العملية اما الأمر، الفكرة، التخطيط، التدريب، التمويل و الغايات البعيدة كلها أجنبية كلها أجنبية من البداية للنهاية.
text.text_idx: #000025
text.text: – الفرخ الي فرقع روحو يوم6مارس2020 في البحيرة مهوش اكثر من بيدق تفرقع باش يحقق أهداف الأسياد الأجانب الي حبو يبثو الخوف في التوانسة و يكرهوهم في الثورة و يخلوهم يحنو لسنوات الذل تحت بن علي بلعاني باش معادش يطرحو الأسئلة الحقيقية الثورية بتع السيادة التونسية بتع الشرف التونسي و التقدم التونسي.
text.text_idx: #000026
text.text: – التوانسة يتساؤلو علاش منصنعوش كراهب ؟؟علاش منصنعوش طيارات ؟؟علاش مناش متقدمين ؟؟؟ هذا خطر كبير يهدد النفوذ الأجنبي في تونس و خاصة النفوذ الفرنسي_الاوروبي _الغربي و لذا لازم التوانسة يرجعو يخافو يرجعو لببوشتهم و يرجعم يركزو في الكورة و الكوة كهو ولذا هيا نعملو عملية إرهابية بيد فرخ سلفي_اسلامي ( فما سلفية ماركسية زادا) و نحلو خوماضة 2011 من أول و جديد.
text.text_idx: #000027
text.text: – قبل الثورة كنت نستخايل انو عملية قفصة1980 كانت ليبية (سمعت كلام على دزاير اما مغير دليل) .بعد الثورة تحلت الابواب وقريت 4 كتب تقريبا منهم:
text.text_idx: #000029
text.text: مسألة السيادة و القومية التونسية
text.text_idx: #000035
text.text: الرد الجذري على اللوم السطحي للقومية التونسية
text.text_idx: #000037